**Informácia o voľnom pracovnom mieste v Centre pre deti a rodiny Bytča**

**Informácia o voľnom pracovnom mieste číslo: Centrum pre deti a rodiny Bytča**

**NP DEI III**

**Kraj: Žilinský**

**Číslo výberového konania:  02/2019/SP**

**Funkcia:** zamestnanec pri výkone práce vo verejnom záujme v rámci Národného projektu Podpora deinštitucionalizácie náhradnej starostlivosti III v rámci Operačného programu Ľudské zdroje - sociálny pracovník

**Počet voľných miest: 3**

**Miesto výkonu práce**: Centrum pre deti a rodiny Bytča, ambulancie Čadca, Kysucké Nové Mesto, Žilina, Bytča

**Termín nástupu:** 01.05.2019

**Hlavné úlohy:**

Vykonávanie sociálnej práce so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny a to najmä:

- vykonávanie sociálnej práce v prirodzenom prostredí, v náhradnom prostredí v otvorenom prostredí a v prostredí utvorenom a usporiadanom na výkon opatrení SPOD a SK,

- vykonávanie sociálnej práce pre dieťa a jeho rodinu na základe zhodnotenia situácie dieťaťa a jeho rodiny a posúdenia možností rodičov riešiť situáciu ambulantnou alebo terénnou formou (frekvencia a spôsob stretnutí – ambulantne/terénne, individuálne/skupinovo),

- nácvik rodičovských a iných zručností rodiča alebo inej fyzickej osoby a ďalšie odborné činnosti zamerané na získanie, obnovu rodičovských a iných zručností na podporu rodiny pri plnení základných funkcií – prevencia sociálnopatologických javov,

- individuálna a skupinová forma práce počas riešenia rodinných konfliktov – multidisciplinárny prístup zameraný na minimalizáciu príčin konfliktov,

- sprievodné poradenstvo rodinám v kríze zamerané na predchádzanie vyňatiu dieťaťa z rodiny – obnova vzťahových väzieb (rodičovských, súrodeneckých, rodinných),

- sociálna diagnostika, ktorá vyžaduje špecializované odborné metódy, postupy

a techniky sociálnej práce,

- vedenie prípadovej práce, koordinácia plánovania a realizácia plánu sociálnej práce

s dieťaťom a jeho rodinou/ náhradnou rodinou,

- poskytovanie sociálneho poradenstva, odbornej pomoci pri obnove vzťahov medzi rodičom a dieťaťom , v rodičovských konfliktoch,

- poskytovanie podpory a sprevádzania počas zabezpečenia náhradného rodinného

prostredia pre dieťa a jeho rodinu - poskytnutie odborného poradenstva na riešenie

rodinných a výchovných problémov,

- poskytovanie sociálneho poradenstva pomoci v príprave mladých dospelých na

osamostatnenie,

- plnenie úloh vyplývajúcich z plánu sociálnej práce s dieťaťom a plánu vykonávania

opatrení ambulantnou a terénnou formou,

- realizácia programov výchovných opatrení,

- spolupráca a odborná konzultácia so subjektmi participujúcimi na riešení sociálnej

situácie dieťaťa a jeho rodiny,

- vypracovanie spisovej dokumentácie dieťaťa a mladého dospelého,

- účasť na tvorbe a realizácii vzdelávacích, tréningových a rozvojových programov,

- participácia na zhodnocovaní plnenia účelu výchovného opatrenia a navrhovaní

ďalšieho postupu,

- spolupráca s ostatnými zamestnancami centra a úradmi PSVR,

- spolupráca s príslušnými subjektmi a konzultácie na účely rozhodovania voľby opatrení SPODaSK pri riešení sociálnej situácii dieťaťa,

- plnenie ďalších úloh v zmysle pokynov nadriadeného.

**POŽIADAVKY NA ZAMESTNANCA:**

**Požadované vzdelanie uchádzača:**

Vysokoškolské vzdelanie druhého stupňa, študijný odbor sociálna práca

**Požiadavky na zamestnanca:**

Bezúhonnosť, zdravotná a psychická spôsobilosť

**Jazykové znalosti:**

Ovládanie úradného jazyka

**Počítačové a iné znalosti:**

Microsoft Word, Excel, PowerPoint, Internet Explorer, Microsoft Outlook

**Požadované schopnosti a osobnostné vlastnosti:**

Pozitívny vzťah k deťom, empatia, skúsenosti s diagnostickou, intervenčnou, poradenskou a prevenčnou činnosťou pri práci s deťmi, chuť získavať nové skúsenosti a hľadať nové riešenia, zodpovednosť, flexibilita, odolnosť voči záťaži, schopnosť pre tímovú prácu,

prax je výhodou

**Požadované odborné znalosti:**

Znalosť príslušnej legislatívy, najmä zákona č. 305/2005 o sociálnoprávnej ochrane a sociálnej kuratele a doplnení niektorých zákonov v znení neskorších predpisov. Vyhláška MPSVaR SR č. 103/2018 Z. z., zákon č. 36/2005 Z. z. o rodine, zákon č. 219/2014 Z.z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov.

Ďalej :

- zákon č. 552/2003 Z. z. o výkone práce vo verejnom záujme,

- zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme,

- zákon č. 104/1991 Zb. Dohovor o právach dieťaťa,

- zákon č. 18/2018 Z. z. o ochrane osobných údajov a o zmene a doplnení niektorých zákonov.

**Zoznam požadovaných dokladov pre prihlásenie sa na pracovnú pozíciu sociálny pracovník, zamestnanec pri výkone práce vo verejnom záujme:**

**a) písomná žiadosť o zaradenie do výberového konania s uvedením čísla informácie o voľnom pracovnom mieste,**

**b) fotokópia vysvedčenia, diplomu alebo iného rovnocenného dokladu o najvyššom dosiahnutom vzdelaní podľa osobitného predpisu,**

**c) profesijný štruktúrovaný životopis,**

**d) písomné čestné vyhlásenie o pravdivosti všetkých údajov uvedených v písmenách b) až d),**

**e) písomné čestné vyhlásenie o zdravotnej spôsobilosti,**

**f) písomný súhlas dotknutej osoby so spracovávaním svojich osobných údajov za účelom posúdenia vhodnosti kandidáta na inzerovanú pracovnú pozíciu v súlade s ustanoveniami zákona č. 18/2018 Z. z. o ochrane osobných údajov a o zmene a doplnením niektorých zákonov,**

**g) motivačný list**

**Kontakt pre poskytnutie informácií:**

**Meno a priezvisko kontaktnej osoby:  Ing. Alžbeta Masnicová,** riaditeľka centra

**Telefón:  0915787961**

**E-mail:** alzbeta.masnicova @ddbytca.sk

**Adresa detského domova:  Centrum pre deti a rodiny Bytča**, Rázusova 798/52, 014 01 Bytča

**Termín podania žiadosti o pracovnú pozíciu spolu so všetkými požadovanými dokladmi je do 25.3.2019 V určenom termíne ich zasielajte na adresu centra, ktorý je uvedený v texte tejto informácie o voľnom pracovnom mieste.**

Riaditeľka centra pozve vybraných uchádzačov o pracovné miesto (ďalej len „uchádzač“) telefonicky na výberové konanie, ak uchádzač súčasne predložil v stanovenom termíne všetky doklady požadované vo vyhlásení výberového konania.

V Bytči, dňa 15.3.2019

Ing. Alžbeta Masnicová

Riaditeľka centra